Source: http://divinka-lalinok.sk/article/default/3327
Timestamp: 2020-08-03 08:53:34+00:00

Document:
Oznámenie o strategickom dokumente "Zmena a Doplnok č.2 Územného plánu obce Divinka" » Obec Divinka - Lalinok
Úvod » ... » Oznámenie o strategickom dokumente "Zmena a Doplnok č.2 Územného plánu obce Divinka"
Obstarávateľ, Obec Divinka, Divinka 142, 013 31 Divina, doručil dňa 01.04.2019 Okresnému úradu Žilina, odbor starostlivosti o životné prostredie, oddelenie ochrany prírody a vybraných zložiek životného prostredia podľa § 5 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon EIA”) Oznámenie o vypracovaní strategického dokumentu „Zmena a Doplnok č. 2 Územného plánu obce Divinka‟, ktorý bol obci Divinka podľa § 6 ods. 2 zákona ako dotknutej obci a schvaľujúcemu orgánu zaslaný dňa 04.04.2019 a doručený dňa 10.04.2019.
Okresný úrad Žilina, odbor starostlivosti o životné prostredie, oddelenie ochrany prírody a vybraných zložiek životného prostredia týmto vyzval obec Divinka ako obstarávateľa strategického dokumentu, v súlade s § 6 ods. 1 zákona na zverejnenie oznámenia formou informácie o oznámení a súčasne požaduje, aby podľa § 6 ods. 5 zákona, ako dotknutá obec informovala do 3 dní od doručenia tohto oznámenia o tomto oznámení verejnosť spôsobom v mieste obvyklým a zároveň verejnosti oznámila kedy a kde je možné do oznámenia nahliadnuť, robiť si z neho odpisy, výpisy alebo na vlastné náklady zhotoviť kópie. Oznámenie musí byť verejnosti sprístupnené najmenej do dobu 14 dní od jeho doručenia.
Do spisu je možné nahliadnuť (robiť jeho kópie, odpisy a výpisy) a zúčastniť sa konzultácií v zmysle § 63 na Okresnom úrade Žilina, odbor starostlivosti o životné prostredie, oddelenie ochrany prírody a vybraných zložiek životného prostredia, Vysokoškolákov 8556/33B, 010 08 Žilina, počas pracovných dní v čase od 8:00 hod. do 14:00 hod..
Písomné stanovisko podľa § 6 ods. 6 zákona je potrebné doručiť na adresu: Okresný úrad Žilina, odbor starostlivosti o životné prostredie, oddelenie ochrany prírody a vybraných zložiek životného prostredia, Vysokoškolákov 8556/33B, 010 08 Žilina, do 15 dní od doručenia oznámenia. Zároveň je potrebné stanovisko zaslať aj v elektronickej podobe na email:
lubica.hanuliakova@mivn.sk.
Uvedené oznámenie o strategickom dokumente „Zmena a Doplnok č. 2 Územného plánu obce Divinka‟ je zverejnené aj na internetovej stránke:
https://www.enviroportal.sk/sk/eia/detail/zmena-doplnok-c-2-uzemneho-planu-obce-divinka.
201904120930.pdf

References: § 5
 § 6
 § 6
 § 6
 § 63
 § 6